ग्रेगोरी पेरेल्मान

ग्रिगोरी पेरेल्मान (रूसी: Григо́рий Я́ковлевич Перельма́н, जन्म: १३ जून १९६६) एक रूसी गणितज्ञ हैं जिन्होंने ज्यामितीय विश्लेषण (geometric analysis), रीमानी ज्यामिति तथा ज्यामितीय संस्थिति (geometric topology) के क्षेत्र में अति उच्चस्तरीय कार्य किया है। सन २००५ में पेरेलमान ने स्टेकलोव गणित संस्थान का अपना अनुसंधानकर्ता का पद त्याग दिया। सन २००६ में उन्होंने बताया कि मैंने संव्यावसायिक गणित (professional mathematics) के क्षेत्र को त्याग दिया क्योंकि इस क्षेत्र के (निम्न) नैतिक स्तर को देखकर मैं निराश था। आजकल वे सेंट पीटर्सबर्ग में एकान्तवास करते हैं और सन २००६ से साक्षात्कार देने के लिये भी तैयार नहीं होते हैं। 

1990 के दशक में, यूरी बुरागो, मिखाइल ग्रोमोव और एंटोन पेट्रुनिन के साथ मिलकर, उन्होंने एलेक्जेंड्रोव स्पेस के अध्ययन में योगदान दिया। 1994 में, उन्होंने रीमानी ज्यामिति में सोल कंजंक्चर को सिद्ध किया किया। यह समस्या  पिछले 20 वर्षों से एक खुली समस्या के रूप में विद्यमान थी। 2002 और 2003 में, उन्होंने रिक्की फ्लो (Ricci flow) के विश्लेषण के लिये नई तकनीकें विकसित कीं, और पोंकारे अनुमान (Poincaré conjecture) और थर्स्टन के ज्यामितीकरण अनुमान (जियोमेट्राइजेशन कंजंक्चर) को सिद्ध किया।  इनमें से पोंकारे अनुमानपिछली शताब्दी से गणित में एक प्रसिद्ध खुली समस्या थी। पेरेलमैन के गणितीय कार्यों को विस्तार से अगले कई वर्षों में अलग-अलग लेखकों ने पूरी की और समझाई।

अगस्त 2006 में, पेरेलमैन को "ज्यामिति में उनके योगदान और रिक्की फ्लो के वैश्लेषिक एवं ज्यामितीय संरचना में उनकी क्रांतिकारी अंतर्दृष्टि" के लिए फील्ड्स मेडल की पेशकश की गई थी, लेकिन उन्होंने यह पुरस्कार लेने से मना कर दिया, और कहा कि मुझे पैसे या प्रसिद्धि में कोई रुचि नहीं है; मैं चिड़ियाघर में जानवर की तरह प्रदर्शित होना नहीं चाहता।" 22 दिसंबर 2006 को, साइंस नामक वैज्ञानिक पत्रिका ने पेरेलमैन के पोंकारे अनुमान की उपपत्ति (proof) को "वर्ष भर का वैज्ञानिक पारभेदन (ब्रेकथ्रू)" के रूप में मान्यता दी, जो गणित के क्षेत्र में इस तरह की पहली मान्यता थी।

18 मार्च 2010 को, यह घोषणा की गई कि उन्होंने पोंकारे अनुमान को हल करने के लिए पहला क्ले सहस्राब्दी पुरस्कार  प्राप्त करने के मानदंडों को पूरा कर लिया है। 1 जुलाई 2010 को, उन्होंने दस लाख डॉलर का पुरस्कार ठुकरा दिया। इसके कारण के रूप में उन्होंने कहा कि पोंकारे अनुमान को हल करने में उनका योगदान रिचर्ड एस. हैमिल्टन से ज़्यादा नहीं था, जो गणितज्ञ थे, जिन्होंने इस अनुमान पर काम करने के उद्देश्य से रिक्की फ्लो की शुरुआत की थी।  उन्होंने पहले 1996 में यूरोपीय गणित्तीय सोसाइटी का प्रतिष्ठित पुरस्कार भी ठुकरा दिया था।

 जन्म 
पेरेल्मान का जन्म १३ जून १९६६ को लेनिनग्राद, सोवियत संघ में हुआ था। उनकी माँ लुडमीला एक गणितज्ञ थी और पिता याकौव एक इंजीनियर थे।

 बचपन और शिक्षा 
जब पेरेल्मान दस साल का था उनकी गणितीय प्रतिभा स्पष्ट हो गया और उनकी माँ उन्हें स्कूल के बाद सर्गेई रुक्शिन का गणित प्रशिक्षण कार्यक्रम में नामांकित किया। फिर पेरेल्मान का गणित शिक्षा लेनिनग्राद सेकेंडरी स्कूल में चालू हुआ। इस स्कूल में पेरेल्मान व्यायाम शिक्षा के अलावा हर विषय में श्रेष्ट थे। १९८२ में उन्हें अंतरराष्ट्रीय गणितीय ओलंपियाड में पूर्ण गणना के साथ स्वर्ण पदक मिला। फिर वह लेनिनग्राद स्टेट विश्वविद्यालय में दाखिला लिया और वही विश्वविद्यालय से १९९० में पीएचडी पूरी की। 

 सोल अनुमान का प्रमाण  
१९९४ में पेरेल्मान ने सोल अनुमान को सिद्ध किया।

प्वाइनकरे अनुमान का प्रमाण 
२००२-२००३ में पेरेल्मान अपना :en:Thurston's Geometrization Conjecture  का प्रमाण arxiv.org  वेबसाइट में प्रकाशित किया। प्वाइनकरे अनुमान Thurston's Geometrization Conjecture का एक परिणाम है। इसके लिए उन्हें २००६ में फील्ड्स पदक से सम्मानित किया गया लेकिन उन्होंने उसे स्वीकार नहीं किया। प्वाइनकरे अनुमान एक सहस्राब्दी पुरस्कार समस्या था और इसे साबित करने के लिए पेरेल्मान को २०१० में सहस्राब्दी पुरस्कार (दस लाख अमेरिकी डॉलर) भी सम्मानित किया गया था लेकिन उन्होंने इसे भी स्वीकार नहीं किया। उसने कहा कि उसे पैसे और प्रसिद्धि में दिलचस्पी नहीं है।

मीडिया
पत्रकार माशा गेस्सेन २००९ में पेरेल्मान के बारे में एक पुस्तक प्रकाशित किया जिसका नाम है परफेक्ट रिगर : अ जीनियस ऐन्ड द मैथेमैटिकल ब्रेकथ्रू ऑफ द सेन्चूरी।

सन्दर्भ

श्रेणी:1966 में जन्मे लोग
श्रेणी:जीवित लोग
श्रेणी:रूस के लोग
श्रेणी:गणितज्ञ